****

**ΨΗΦΙΣΜΑ ΓΙΑ ΚΑΤΑΣΤΡΟΦΕΣ/ΒΑΝΔΑΛΙΣΜΟΥΣ ΚΑΙ ΔΙΑΡΡΗΞΕΙΣ ΤΩΝ ΣΧΟΛΕΙΩΝ**

Τα τελευταία χρόνια όλο και πιο συχνά είναι τα φαινόμενα καταστροφών, βανδαλισμών αλλά και διαρρήξεων των σχολειών μας. Τα πράγματα που καταστρέφονται ή αφαιρούνται είναι των παιδιών μας. Είναι πληρωμένα με χρήματα που έχουν βγει από την τσέπη μας.

Ως Ένωση Συλλόγων Γονέων Αγίας Παρασκευής καταδικάζουμε αυτά τα φαινόμενα και **διεκδικούμε μόνιμο προσωπικό φύλαξης των σχολείων**.

* Γιατί πρέπει να προστατέψουμε τα εφόδια των παιδιών μας
* Γιατί πρέπει να σταματήσουμε να πληρώνουμε ξανά και ξανά για τα ίδια πράγματα.
* Γιατί πρέπει να προστατέψουμε τα σχολειά μας

Επιπλέον ζητάμε από όλους τους αρμόδιους φορείς να προβούν σε όλες εκείνες τις διαδικασίες ώστε να αλλάξει το νομοθετικό πλαίσιο και να εξασφαλιστεί η δυνατότητα φύλαξης των σχολείων της Α΄θμιας κάτι που με το ισχύον νομικό πλαίσιο δεν επιτρέπεται.

*Το παρόν ψήφισμα προτάθηκε από το απερχόμενο ΔΣ και εγκρίθηκε ομόφωνα από τη Γενική Συνέλευση της Ένωσης Συλλόγων Γονέων Σχολείων Αγ. Παρασκευής της 6ης Μαρτίου 2017 .*

Αγ. Παρασκευή 06.03.2017

Για το Προεδρείο της Γενικής Συνέλευσης,

Ο Πρόεδρος

Αντώνης Παπάζογλου

Η γραμματεία της Γενικής Συνέλευσης

Τίτη Γεωργιάδη -Τσιαμπίρα Πέγκυ Κυριαζή